Председателят на Надзорния съвет на НЗОК, зам.-министърът на финансите Людмила Петкова отхвърли тезата, че е обсъждано свиване на бюджета на болниците с 20%. Те припомни, че бюджетът може да бъде намаляван или увеличаван, само с промяна в закона, а Надзорният съвет няма правомощия да прави такава промяна. Коментирахме мерки за ефективно разходване на средствата, поясни Петкова. „Има бюджет на НЗОК и Надзорният съвет трябва да се съобразява с тези стойност. Всичко е изплатено за миналата година. Част от двата резерва беше разпределен в доболнична помощ. Отделно има 136 млн. лв. резерв, който не е разпределян. Ако има надлимитна дейност, тя може да бъде платена от този резерв. Беше взето решение да се плаща надлимитната дейност след като се провери. Другия път ще се обсъждат контролни мерки”, каза още Петкова.